*A határozati javaslatok elfogadásához*

***egyszerű*** többség *szükséges,*

***az előterjesztés nyilvános ülésen tárgyalható.***

*11. számú előterjesztés*

Bátaszék Város Önkormányzata Képviselő-testületének 2024. január 31-én,

15.30 órakor megtartandó ülésére

Bányató hasznosításával kapcsolatos döntés meghozatala

|  |
| --- |
| **Előterjesztő:** Dr. Bozsolik Róbert polgármester  **Készítette:** Dr. Firle-Paksi Anna aljegyző  **Törvényességi ellenőrzést végezte**: Takaróné dr. Mihó Beatrix  mb. hatósági irodavezető    **Tárgyalja:**  PG Bizottság 2024.01.30. |

**Tisztelt Képviselő-testület!**

Tájékoztatjuk a Képviselő-testületet, hogy a Wienerberger bányató és a kapcsolódó területek adásvételi szerződésének vevő általi aláírására 2024. január 26-án kerül sor. Ahogy a Testület által korábban jóváhagyott szerződés is rendelkezett a Wienerberger Téglaipari Zrt. tulajdonjogának megszűnésével a Zrt. és a Földművelésügyi Minisztérium között létrejött haszonbérleti szerződés hatályát veszti, így megszűnik a Zrt. halgazdálkodási joga is.

A halgazdálkodási joggal kapcsolatos alábbi jogszabályi hivatkozásra kívánjuk felhívni a Képviselő-testület figyelmét:

A halgazdálkodásról és a hal védelméről szóló 2013. évi CII. törvény (a továbbiakban: Hhtv.) rendelkezései szerint:

*„22. § (1) A halgazdálkodási jog, mint vagyoni értékű jog a halgazdálkodási vízterületeken – ha e törvény másképp nem rendelkezik – az államot illeti meg. A halgazdálkodási joggal kapcsolatos jogokat az állam nevében a miniszter gyakorolja.”*

„*23. § Az önkormányzatot illeti meg a halgazdálkodási jog, ha az ingatlan, amelyen a lefolyástalan állóvíz típusú nyilvántartott halgazdálkodási vízterület fekszik, a folyam, folyó, vízfolyás mentett oldalán helyezkedik el, és az önkormányzat többségi tulajdonában áll.”*

A halgazdálkodási jog saját rendelkezésben tartása esetén Hhtv-ből és a halgazdálkodás és a halvédelem egyes szabályainak megállapításáról szóló 133/2013. (XII. 29.) VM rendeletből eredő **jogok gyakorlása és kötelezettségek teljesítése az önkormányzatot illeti/terheli, míg a halgazdálkodási jog haszonbérbe adása esetén a haszonbérlőt, mivel ő válik a halgazdálkodásra jogosulttá.**

*„22. § (6) A halgazdálkodási jog gyakorlásával kapcsolatos kötelezettségek és jogok e törvényben foglaltak szerinti teljesítéséért és gyakorlásáért a halgazdálkodásra jogosult felel.”*

*„22. § (4) A halgazdálkodási jog gyakorlója köteles*

*a) a halgazdálkodási tervben előírtak szerint a halállományokat telepítésekkel szinten tartani és fejleszteni,*

*b) az őshonos halfajok és vad típusú fajták, más őshonos hasznos víziállatok állományát védeni, szükség szerint az eltűnt őshonos halfajokat, halállományokat visszatelepíteni,*

*c) a vízi életközösség biológiai sokféleségét fenntartani,*

*d) a vízi élőhelyeket és a természeti környezetet megóvni,*

*e) a halőrzést és a halvédelmet hatékonyan működtetni,*

*f) a nyilvántartott halgazdálkodási vízterületen elhelyezkedő vízilétesítmények rendeltetésszerű üzemeltetéséhez fűződő vízgazdálkodási szempontokat figyelembe venni, és*

*g) az egyéb társadalmi, gazdasági közérdeket figyelembe venni.”*

A halgazdálkodási jog átengedésére a Hhtv. kifejezetten az államot illető halgazdálkodási jog átengedésére vonatkozó rendelkezéseket részletezi, annak átengedését pályáztatáshoz köti.

Az önkormányzatot illető halgazdálkodási jog átengedése a nemzeti vagyonról szóló 2011. évi CXCVI. törvény (a továbbiakban: Nvtv.), valamint a vonatkozó önkormányzati rendelet figyelembevételével történhet.

*Nvtv. 11. § (10) bekezdése szerint: „A nemzeti vagyon hasznosítására vonatkozó szerződés csak természetes személlyel vagy átlátható szervezettel köthető.”*

*Nvtv. 11. § (16) bekezdése szerint: „Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyont hasznosítani – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet. Nem vonatkozik ez a rendelkezés arra az esetre, ha a hasznosítás az államháztartási körbe tartozó szervezet, illetve jogszabályban előírt állami, önkormányzati feladatot ellátó gazdálkodó szervezet javára történik.”*

Az Nvtv. 12. § (2) bekezdésének f) pontja alapján a helyi önkormányzat kizárólagos gazdasági tevékenységei körébe tartozik a helyi önkormányzat kizárólagos tulajdonában álló – külön törvény rendelkezése alapján részére átadott – vizek, közcélú vízi létesítményeinek működtetése.

Nvtv. 12. § (3) bekezdése szerint: *„Az állam és a helyi önkormányzat a kizárólagos gazdasági tevékenységei gyakorlásának időleges jogát a (4)–(12) bekezdésben meghatározottak kivételével kizárólag koncesszió útján, külön törvényben szabályozott módon engedheti át.”*

Nvtv. 12. § (7) bekezdése szerint: *„A kizárólagos állami tulajdonban vagy a helyi önkormányzat forgalomképtelen törzsvagyonában álló vizek, csatornák, tározók tulajdonosaként az államot vagy a helyi önkormányzatot megillető halászati jog nem minősül az (1) és (2) bekezdés szerinti kizárólagos tevékenységnek.”*

Jelen esetben a halgazdálkodási jog átengedésére nem pedig az ingatlanok hasznosítási jogának átengedésére kerül sor, így versenyeztetésre nincs szükség, a haszonbérlő közvetlenül is kiválasztható.

**A fentiekre tekintettel, valamint arra, hogy a Bátaszéki Horgász Egyesület – amelyet a bátaszéki, és környező települések horgász közössége alkot - jelenleg is alhaszonbérlőre jellemző minőségben látja el a vízi létesítmény üzemeltetésével kapcsolatos kötelezettségek széles körét, továbbá Bátaszék Város Önkormányzata korábban is segítette ezen tevékenység gyakorlásának megszerzésében az egyesületet, javasoljuk a halgazdálkodási jog haszonbérbe adását az egyesület részére.**

Az önkormányzat halgazdálkodási jogára nem terjed ki az államot megillető halgazdálkodási jog vagyonkezelésbe, pályázati úton történő haszonbérbe, valamint alhaszonbérbe adásának egyes szabályairól szóló 89/2015. (XII. 22.) FM rendelet hatálya, ám véleményünk szerint a haszonbérleti díj mértékének meghatározásánál irányadó lehet a Képviselő-testület számára a rendelet 3. mellékletében meghatározott haszonbérleti díj mértéke, amely tó, bányató, víztározó esetében 3000,- Ft/ha/év mértékű.

**Javasoljuk a Képviselő-testületnek, hogy** - a korábbi igénybevétellel teljes mértékben azonos módon – **a Bátaszék 0219/3 hrsz.** alatt felvett 3 ha 8565 m2 térmértékű kivett horgásztóként nyilvántartott külterületi ingatlan **teljes területét, a Bátaszék, 0219/1 hrsz.** alatt felvett 10 ha 4511 m2 térmértékű külterületi legelőként nyilvántartott ingatlannak **helyszínrajzon jelölt részét, a Bátaszék 0219/5 hrsz.** alatt felvett a) alrészletben 23 ha 9203 m2 térmértékkel, fásított területnek, b) alrészletben 1237 m2 térmértékkel erdőként nyilvántartott külterületi ingatlannak **helyszínrajzon jelölt részét, és a Bátaszék, 0219/4 hrsz.** alatt felvett 6 ha 2084 m2 térmértékű legelőként nyilvántartott külterületi ingatlannak **helyszínrajzon jelölt részét, mindösszesen 8 ha 1972 m2 alapterületű ingatlant halgazdálkodási jog haszonbérbe adásaként engedje át a Bátaszéki Horgász Egyesületnek összesen 24.592,- Ft/év haszonbérleti díj ellenében azzal a feltétellel, hogy az egyesület halgazdálkodási jog haszonbérlőjeként köteles a Hhtv. 22. §-a szerinti kötelezettségek teljesítésére.**

Az alábbi határozati javaslat elfogadásával a T- Képviselő-testület a halgazdálkodási jog haszonbérbe adásának kezdő napját a fent jelzett ingatlanok tulajdonjogának ingatlannyilvántartási bejegyzését követő 30 napon belüli szerződéskötés napjában határozná meg, a határozott időtartamú szerződés megközelítőleg 10 év időtartamra szólna.

**H a t á r o z a t i j a v a s l a t :**

**a halgazdálkodási jog haszonbérbe adásának jóváhagyására**

Bátaszék Város Önkormányzatának Képviselő-testülete (a továbbiakban: haszonbérbe adó)

1. a felhagyott agyagbánya területén lévő Bátaszék, 0219/1, 0219/3, 0219/4, 0219/5, ingatlanok tulajdonjogának ingatlannyilvántartási bejegyzését követő 30 napon belül, a Bátaszéki Horgász Egyesülettel (székhely: 7140 Bátaszék, Vendel utca 1., adószám: 19954622-1-17, képviseli: Vad Jácint; a továbbiakban: haszonbérlő) kötendő Wienerberger bányatóra vonatkozó halgazdálkodási jog haszonbérbe adására vonatkozó szerződéskötést az alábbi lényeges tartalmi elemekkel jóváhagyja:
2. haszonbérbe adó **a Bátaszék 0219/3 hrsz.** alatt felvett 3 ha 8565 m2 térmértékű kivett horgásztóként nyilvántartott külterületi ingatlan **teljes területét, a Bátaszék, 0219/1 hrsz.** alatt felvett 10 ha 4511 m2 térmértékű külterületi legelőként nyilvántartott ingatlannak **helyszínrajzon jelölt részét, a Bátaszék 0219/5 hrsz.** alatt felvett a) alrészletben 23 ha 9203 m2 térmértékkel, fásított területnek, b) alrészletben 1237 m2 térmértékkel erdőként nyilvántartott külterületi ingatlannak **helyszínrajzon jelölt részét, és a Bátaszék, 0219/4 hrsz.** alatt felvett 6 ha 2084 m2 térmértékű legelőként nyilvántartott külterületi ingatlannakhelyszínrajzon jelölt részét, **mindösszesen 8 ha 1972 m2 alapterületű ingatlant** haszonbérbe adja, a haszonbérlő pedig haszonbérbe veszi a fentebb részletezett nyilvántartott halgazdálkodási vízterület önkormányzatot illető halgazdálkodási jogát,
3. **határozott idejű szerződés,** amely a haszonbérbe adó tulajdonjogának ingatlannyilvántartási bejegyzését követő 30 napon belül történő haszonbérleti szerződéskötés napján lép hatályba, és 2033. december 31. napján hatályát veszti,
4. a **haszonbérleti díj mértéke 24.592,- Ft/év**, amely évente a KSH által közzétett a tárgyévet megelőző évre vonatkozó inflációs ráta mértékének megfelelően emelkedik,
5. a szerződést haszonbérbe adó jogosult 60 (hatvan) napos felmondási idővel írásban felmondani, amennyiben az önkormányzat területfejlesztési célja megkívánja,
6. haszonbérlő vállalja a hal védelméről szóló 2013. évi CII. törvény 22. § (4) bekezdésében foglalt kötelezettségek maradéktalan teljesítését;
7. felkéri a Bátaszéki Közös Önkormányzati Hivatalt a szerződés elkészítésére;
8. felhatalmazza a város polgármesterét a szükséges nyilatkozatok, valamint a halgazdálkodási jog haszonbérbe adására vonatkozó szerződés aláírására.

*Határidő:* 2024. március 31.

*Felelős:* dr. Firle-Paksi Anna aljegyző

(haszonbérleti szerződés elkészítésért)

dr. Bozsolik Róbert polgármester

(szerződés aláírásáért)

*Határozatról értesül:* Bátaszéki Horgász Egyesület

Bátaszéki KÖH városüz. iroda

Bátaszéki KÖH pénzügyi iroda

irattár